25.5.2022 г.
BG
Официален вестник на Европейския съюз
C 210/35
Предварително уведомление за концентрация (Дело M.10739 – FORD OTOSAN / FORD ROMANIA) Дело кандидат за опростена процедура (текст от значение за ЕИП)
(2022/C 210/15) 1.
На 17 май 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Ford Otomotiv Sanayi A.Ş. („Ford Otosan“, Турция), — Ford Romania S.A. („Ford Romania“, Румъния).
Ford Otosan ще придобие по смисъла на член 3, параграф 1, буква б) от Регламента за сливанията едноличен контрол над предприятието Ford Romania.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— Ford Otosan е производител и дистрибутор на автомобили със седалище в Турция, който се притежава в еднаква степен от Ford Motor Company и Koç Holding, — Ford Romania ще държи и експлоатира при затварянето само завод за сглобяване и завод за производство на автомобили, разположени в Крайова, Румъния. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.10739 – FORD OTOSAN / FORD ROMANIA Забележки могат да се изпращат до Комисията по факс, по електронна поща или по пощата.
Моля, използвайте координатите за връзка по-долу: Електронна поща: COMP-MERGER-REGISTRY@ec.europa.eu Факс +32 22964301 Пощенски адрес: Европейска комисия Directorate-General for Competition Merger Registry 1049 Bruxelles/Brussel BELGIQUE/BELGIË
(1) OВ L 24, 29.1.2004, стp. 1 („Регламент за сливанията“).
(2) ОВ C 366, 14.12.2013 г., стр. 5.